ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός συμπληρωματικών ειδικών όρων και
περιορισμών δόμησης στο ακίνητο που βρίσκεται επί της οδού Σαχτούρη 68 (Ο.Τ.93) του Δήμου
Πειραιά (Ν. Αττικής).
Ανάκληση της υπ’  αρ. 3373/24-10-2000 απόφασης του Διευθυντή Δασών Ν. Χαλκιδικής, με την
οποία κηρύχθηκε αναδασωτέα έκταση με εμβαδόν 4875 τ.μ., που βρίσκεται στη θέση «Μεταλ-
λεία», Δ.Δ. Πολυγύρου, Δ. Πολυγύρου, Π.Ε. Χαλκιδικής.
ΑΠΟΦΑΣΕΙΣ
Αριθμ. ΥΠΕΝ/Δ ΝΕΠ/100137/3592
(1)
Καθορισμός συμπληρωματικών ειδικών όρων και
περιορισμών δόμησης στο ακίνητο που βρίσκεται επί της οδού Σαχτούρη 68 (Ο.Τ.93) του Δήμου
Πειραιά (Ν. Αττικής).
Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της περ. α της παρ. 3 και των περ. α και β
της παρ. 5 του άρθρου 6 του ν. 4067/2012 «Νέος Οικοδομικός Κανονισμός» (Α’ 79).
2. To π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ)» (Α’ 160).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
4. Την υπ’ αρ. 74103/5569/8.7.2023 κοινή απόφαση του
Πρωθυπουργού και του Υπουργού Περιβάλλοντος και
Ενέργειας «Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 4408).
5. Το από 27.07.1982 π.δ. Χαρακτηρισμός τμήματος
της πόλης του Πειραιά σαν παραδοσιακού (Ιστορικό
Κέντρο Πειραιά) (Δ’ 410).
6. Την υπό στοιχεία ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧΜΑΕ/105381/72645/2066/866/0 3.05.2019 κοινή από-
φαση της Υπουργού και του Υφυπουργού Πολιτισμού
και Αθλητισμού «Έγκριση κήρυξης-οριοθέτησης ως
αρχαιολογικού χώρου περιοχής του Δήμου Πειραιά και
της περιοχής ‘’Καστράκι’’ στη Δ.Ε Δραπετσώνας του Δήμου Κερατσινίου-Δραπετσώνας, Περιφέρειας Αττικής»
(Δ’ 217) και διόρθωση σφάλματος (Δ’ 367).
7. Την υπ’ αρ. 78946/4063/88 απόφαση του Αναπληρωτή Υπουργού Περιβάλλοντος, Χωροταξίας και Δημοσίων
Έργων «Έγκριση Γενικού Πολεοδομικού Σχεδίου (Γ.Π.Σ.)
του Δήμου Πειραιά (Ν. Αττικής)» (Δ’ 79).
8. Το υπ’ αρ. 258/21.06.2004 έγγραφο της Εφορείας Νεωτέρων Μνημείων Αττικής του Υπουργείου Πολιτισμού.
9. Το υπ’ αρ. 18498/25.04.2005 έγγραφο της Γενικής
Δ/νσης Πολεοδομίας του Υπουργείου ΠΕ.ΧΩ.ΔΕ.
10. Το υπ’ αρ. 44631/14.03.2023 έγγραφο της Υπηρεσίας Νεωτέρων Μνημείων και Τεχνικών Έργων Αττικής,
Ανατ.Στερεάς και Κυκλάδων της Γενικής Δ/νσης Αναστήλωσης Μουσείων και Τεχνικών Έργων του Υπουργείου
Πολιτισμού και Αθλητισμού.
11. Το υπό στοιχεία (8η συνεδρίαση/9ο θέμα/
10.04.2023) πρακτικό συνεδρίασης του Συμβουλίου Αρχιτεκτονικής Περιφερειακής Ενότητας Πειραιά.
12. Το υπ’ αρ. 55911/31.8.2023 έγγραφο της Δ/νσης
Αρχιτεκτονικού και Λ.Τ.Ε. του Δήμου Πειραιά (ΥΠΕΝ/
ΔΑΟΚΑ/93559/3137/13.09.2023).
13. Την από 04.07.2023 αιτιολογική έκθεση της Διεύθυνσης Αρχιτεκτονικής, Οικοδομικών Κανονισμών και
Αδειοδοτήσεων του Υπουργείου Περιβάλλοντος και
Ενέργειας (ΥΠΕΝ/ΔΑΟΚΑ/40123/1539/04.07.2023).
14. Το από 27.07.2023 έγγραφο των φερόμενων ιδιοκτητών περί αποδοχής του περιεχομένου της αιτιολογι-
κής έκθεσης (ΥΠΕΝ/ΔΑΟΚΑ/82014/2806/01.08.2023).
15. Την υπό στοιχεία 520/συν.11η/05.09.2023 γνωμοδότηση του Κεντρικού Συμβουλίου Αρχιτεκτονικής
(ΚΕΣΑ).
16. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019,
καθότι ως πράξη με μικτό χαρακτήρα διαθέτει στοιχεία
εν μέρει ατομικά και εν μέρει κανονιστικά, ο διαχωρισμός των οποίων δεν είναι δυνατός [σχετ. η αριθ. 59/
7-2-2020 (ΑΔΑ: Ω5Α146ΜΓΨ7-Δ1Ε) εγκύκλιος του
Υπουργού Επικρατείας «Οδηγίες εφαρμογής του άρθρου
109 του ν. 4622/2019 (Α’ 133) σχετικά με την αρμοδιότητα
των Προϊσταμένων Γενικών Διευθύνσεων των Υπουργείων για την τελική υπογραφή ατομικών διοικητικών
πράξεων»].
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 247
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 247/22.04.2024
17. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005 Α’98),
όπως διατηρήθηκε σε ισχύ με την παρ. 22 του άρθρου 119
του ν. 4622/2019 (Α’ 133) και το γεγονός ότι από τις διατάξεις της παρούσας απόφασης δεν προκαλείται δαπάνη
σε βάρος του κρατικού προϋπολογισμού και του προϋπολογισμού του οικείου Δήμου, αποφασίζουμε:
Στο κτίριο που βρίσκεται επί της οδού Σαχτούρη 68
(Ο.Τ.93) του Δήμου Πειραιά (ν. Αττικής), καθορίζονται
ειδικοί όροι και περιορισμοί δόμησης ως εξής:
Α. Επιτρέπεται η κατεδάφιση του υφιστάμενου διώροφου κτιρίου.
Β. Για την ανέγερση νέου κτιρίου, ως όμορο του διατηρητέου κτιρίου που βρίσκεται επί της οδού Σαχτούρη
70 (Δ’ 420/1987), ισχύουν τα κάτωθι:
α) Το νέο κτίριο θα τοποθετηθεί επί της οικοδομικής
γραμμής (Ο.Γ) και σε ύψος έως το γείσο (επίπεδο δώματος) του διατηρητέου κτιρίου.
β) Οι υπόλοιποι όροφοι θα αναπτυχθούν σε υποχώρηση τουλάχιστον 2,50 από την οικοδομική γραμμή.
γ) Απαγορεύεται η κατασκευή επί υποστυλωμάτων
(pilotis).
Γ. Κατά τα λοιπά ισχύουν οι γενικές και ειδικές διατάξεις
του ΝΟΚ και του κτιριοδομικού κανονισμού.
Δ. Η αρχιτεκτονική μελέτη του κτιρίου θα εγκριθεί από
την αρμόδια Υπηρεσία του ΥΠΕΝ, με γνώμη του οικείου
Συμβουλίου Αρχιτεκτονικής, σύμφωνα με τις διατάξεις
του άρθρου 6 του ν. 4067/2012 (ΝΟΚ).
Ε. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 2 Απριλίου 2024
Ο Υφυπουργός
ΝΙΚΟΛΑΟΣ ΤΑΓΑΡΑΣ
Ι
Αριθμ. 162629
(2)
Ανάκληση της υπ’ αρ. 3373/24-10-2000 απόφασης
του Διευθυντή Δασών Ν. Χαλκιδικής, με την οποία
κηρύχθηκε αναδασωτέα έκταση με εμβαδόν 4875
τ.μ., που βρίσκεται στη θέση «Μεταλλεία», Δ.Δ. Πολυγύρου, Δ. Πολυγύρου, Π.Ε. Χαλκιδικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις των άρθρων 41 και 44 του ν. 998/1979
«Περί προστασίας των δασών και δασικών εν γένει εκτάσεων της Χώρας» (Α’ 289).
3. Τις διατάξεις της παρ.  3 του άρθρου 35 του
ν. 4280/2014 με την οποία αντικαταστάθηκε η παρ. 4
του άρθρου 44 του ν. 998/1979 όπως προστέθηκε με το
άρθρο 36 του ν. 3698/2008.
4. Την υπ’ αρ. 117080/6353/13-11-2014 με ΑΔΑ: 77ΣΕ0ΙΒ3 δ/γη ΥΠΕΚΑ «περί διαδικασίας άρσης ή ανάκλησης
αποφάσεων αναδάσωσης», την υπ’ αρ. 116477/6078/
11-11-2014 δ/γή ΥΠΕΚΑ καθώς και την υπ’ αρ. 124581/
2774/26-05-2015 δ/γη ΥΠΕΚΑ που αφορούν στο ίδιο
θέμα.
5. Την υπ’ αρ. 169536/1516/19-4-2012 εγκύκλιο ΥΠΕΚΑ.
6. Την υπ’ αρ. 13197/17-02-2015 δ/γη της Γενικής Διεύθυνσης Δασών και Αγροτικών Υποθέσεων Α.Δ.Μ.Θ.
«περί άρσης αναδασωτέας».
7. Την υπ’ αρ. 153373/441/22-02-2017 με ΑΔΑ: 61ΤΗ
4653Π8-Ω7Θ δ/γη ΥΠΕΝ «Περιοχές κηρυγμένων αναδασωτέων εκτάσεων στους αναρτημένους δασικούς
χάρτες» καθώς και την υπ’ αρ. 165792/225/19-01-2018
με ΑΔΑ: 6ΞΘΘ4653Π8-ΘΘΞ δ/γη ΥΠΕΝ «Γ. Διαδικασία
εξέτασης αντιρρήσεων».
8. Το υπ’ αρ. 97450/03-06-2021 έγγραφο της Υπηρεσίας μας «Υποβολή ερωτημάτων σχετικά με τις αποφάσεις
κήρυξης και με τις αποφάσεις ανάκλησης (ολικής ή μερικής)» και το υπ’ αρ. 121068/25-06-2021 έγγραφο της Δ/
νσης Συντονισμού και Επιθεώρησης Δασών της Α.Δ.Μ.Θ.
ως απάντηση των ανωτέρω ερωτημάτων.
9. Την υπ’ αρ. οικ. ΥΠΕΝ/ΔΠΔ/95099/5160/12-10-2021
εγκύκλιο του Υπουργείου Περιβάλλοντος και Ενέργειας
«Περί ανάκλησης αποφάσεων αναδασωτέων, εκτάσεων μη υπαγομένων στις προστατευτικές διατάξεις της
δασικής νομοθεσίας, λόγω συμπερίληψής τους στους
δασικούς χάρτες ως τμήματα ευρύτερης αναδασωτέας».
10. Το υπ’ αρ. Γ39682/28-04-2015 έγγραφο του Εθνικού
Τυπογραφείου για «Υποχρεωτική αποστολή εγγράφων
για δημοσίευση στο Φύλλο της Εφημερίδας της Κυβέρνησης με χρήση τεχνολογιών πληροφορικής και επικοι-
νωνιών και προηγμένης ηλεκτρονικής υπογραφής».
11. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πρά-
ξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και
άλλες διατάξεις» (Α’ 112).
12. Την από 13-8-2021 Πράξη Νομοθετικού Περιεχομένου (Α’ 143) «Έκτακτα μέτρα για την αποτελεσματική
προστασία και την ταχεία αποκατάσταση του φυσικού
περιβάλλοντος, την άμεση στήριξη των πληγέντων από
τις πυρκαγιές του Ιουλίου/Αυγούστου 2021 και συναφείς διατάξεις», η οποία κυρώθηκε με το άρθρο 2 του
ν. 4824/2021 (Α’ 156).
13. Την υπ’ αρ. ΥΠΕΝ/ΔΔΥ/48478/3594/16-05-2022 κοινή υπουργική απόφαση «Καθορισμός των διοικητικών
λεπτομερειών μεταφοράς των δασικών υπηρεσιών, του
αντίστοιχου προσωπικού και λοιπών θεμάτων της παρ. 5
του άρθρου τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το
άρθρο 2 του ν. 4824/2021 (Α’ 156)» (Β’ 2415).
14. Τα άρθρα 47 έως 55 του ν. 4915/2022 (Α’ 63).
15. Το π.δ. 29/2022 «Τροποποίηση του π.δ. 132/2017
«Οργανισμός Υπουργείου Περιβάλλοντος και Ενέργειας
(Υ.Π.ΕΝ.)» (Α’ 77).
16. Την υπ’ αρ. 35791/3437/19-04-2023 υπουργική
απόφαση «Τοποθέτηση Προϊσταμένων στις Διευθύνσεις
Δασών και τα Δασαρχεία, της Επιθεώρησης Εφαρμογής
Δασικής Πολιτικής Μακεδονίας - Θράκης του ΥΠΕΝ».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 247/22.04.2024
17. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745/2023).
18. Την υπ’ αρ. ΥΠΕΝ/ΔΝΕΠ/83988/2740/2022 απόφαση «Εξουσιοδότηση υπογραφής “Με εντολή Υπουργού”
του Υπουργού Περιβάλλοντος και Ενέργειας, “Με εντολή Υφυπουργού” του Υφυπουργού Περιβάλλοντος και
Ενέργειας και “Με εντολή Γενικού Γραμματέα Δασών”
του Γενικού Γραμματέα Δασών του Υπουργείου Περιβάλλοντος και Ενέργειας, κατά λόγο αρμοδιότητας, στον
Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής Γραμματείας Δασών του
Υ.Π.ΕΝ., στους Προϊστάμενους των Επιθεωρήσεων Εφαρμογής Δασικής Πολιτικής και στους Προϊστάμενους των
Διευθύνσεων, Δασαρχείων και Τμημάτων που υπάγονται
σε αυτές» (Β’ 4528).
19. Την υπό στοιχεία ΥΠΕΝ/ΔΠΔ/105293/6510/
13-10-2023 διαταγή του Γενικού Γραμματέα Δασών
«Οδηγίες εφαρμογής των διατάξεων της παρ. 2 του άρθρου 18 του ν. 3889/2010 σε συνδυασμό με την παρ. 4
του άρθρου 44 του ν. 998/1979» (ΑΔΑ: 6ΗΑΝ4653Π86ΑΣ).
20. Την υπ’ αρ. 3373/24-10-2000 (Δ’ 838) απόφαση του
Δ/ντή Δασών Ν. Χαλκιδικής, με την οποία κηρύχθηκε
αναδασωτέα έκταση με εμβαδόν 4875 τ.μ., που βρίσκεται στη θέση «Μεταλλεία», Δ.Δ. Πολυγύρου, Δ. Πολυγύ-
ρου, Π.Ε. Χαλκιδικής.
21. Την υπ’ αρ. 147089/2024 αναφορά του Δασαρχείου
Πολυγύρου με την οποία μας υποβλήθηκε η υπ’ αρ. 145097/
2024 αρνητική εισήγηση της υπαλλήλου του δασαρχείου
Γεσθημανής Μελετιάδου.
22. Τη διαπίστωση ότι:
- Η υπ’ αρ. 186/07-10-2021 (ΑΔΑ:ΨΔΗ64653Π8-Ω69)
απόφαση της 3ης Επιτροπής Εξέτασης Αντιρρήσεων
(ΕΠ.Ε.Α.) του Δασικού χάρτη χαρακτήρισε ολόκληρη
την άνω κηρυγμένη έκταση με εμβαδόν 4856,06 τ.μ. ως
ΑΑ ΑΝ.
- Η διάφορα των 18,94 τ.μ. (4875 τ.μ. - 4856,06 τ.μ.)
οφείλεται στον διαφορετικό τρόπο γεωαναφοράς καθώς οι συντεταγμένες των κορυφών του πολυγώνου της
έκτασης στην απόφαση κήρυξη είναι σε σύστημα HATT
λόγω παλαιότητας της απόφασης, ενώ στην απόφαση
της 3ης ΕΠΕΑ είναι σε σύστημα ΕΓΣΑ 87 που χρησιμοποιείται σήμερα, αποφασίζει:
την ανάκληση της υπ’ αρ. 3373/24-10-2000 (Δ’ 838)
απόφασης του Διευθυντή Δασών Ν. Χαλκιδικής, με την
οποία κηρύχθηκε αναδασωτέα έκταση με εμβαδόν
4875 τ.μ., που βρίσκεται στη θέση «Μεταλλεία», Δ.Δ.
Πολυγύρου, Δ. Πολυγύρου, Π.Ε. Χαλκιδικής, σε εκτέλεση
της άνω διαταγής (19) και σύμφωνα με την παρ. 4 του
άρθρου 44 του ν. 998/1979 για πραγματική αιτία, ήτοι
λόγω έκδοσης της άνω απόφασης κήρυξης ως αναδασωτέας κατά πλάνη περί τα πράγματα, ως προς τον δασικό
χαρακτήρα του προς ανάκληση τμήματος.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 1 Απριλίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 247/22.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400247.pdf | Tokens: 13767]